Demókratar á Bandaríkjaþingi virðast staðráðnir í að knýja fram ákæru um embættisglöp á hendur Donald Trump forseta ef varaforseti og ríkisstjórn neita því að víkja honum úr embætti. Lokað hefur verið fyrir samskiptamiðlillinn Parler sem margir stuðningsmenn Trumps hafa notað.
Nancy Pelosi, leiðtogi Demókrata í fulltrúadeild Bandaríkjaþings, kvaðst í gær ætla að leggja það til að Mike Pence varaforseti og ríkisstjórnin hlutist til um að Trump forseta verði vikið úr embætti á grundvelli tuttugasta og fimmta viðauka stjórnarskrárinnar, sem heimilar að forseta sé vikið frá teljist hann af einhverjum orsökum óhæfur að gegna embætti.
If the Vice President and cabinet do not act, the Congress may be prepared to move forward with impeachment.
Pelosi sagði að féllust varaforsetinn og stjórnin ekki á þetta væri þingið tilbúið að grípa til ákæru til embættismissis. Hún sagði forsetann ógn við lýðræðið og stjórnarskrána og því yrði að bregðast skjótt við. Ef til ákæru kemur á hendur Trump fyrir embættisglöp yrði það í fyrsta skipti í sögu Bandaríkjanna að sami forseti er ákærður tvisvar. Í morgun var lokað fyrir samskiptamiðilinn Parler sem margir stuðningsmenn Trumps hafa notað til skoðanaskipta. Fyrirtækið Amazon greindi frá því í gær að það ætlaði ekki lengur að hýsa Parler þar sem miðillinn hefði ekkert gert til að fjarlægja efni þar sem hvatt væri til ofbeldis
Demókratar á Bandaríkjaþingi þrýsta á Mike Pence varaforseta og ríkisstjórnina að beita 25. viðauka stjórnarskrár til að koma Donald Trump forseta frá völdum en segjast ella ætla að beita sér fyrir ákæru á hendur forsetanum fyrir embættisglöp.